**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 78-19/2561**

**วันพฤหัสบดีที่** 11 ตุลาคม 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
3. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
4. ผศ.ขนิษฐา คำวิลัยศักดิ์ รองคณบดีฝ่ายวิชาการ
5. ผศ.ยุวรัตน์ เงินเย็น ผู้ช่วยคณบดีฝ่ายวิเทศสัมพันธ์และสื่อสารองค์กร

แทนรองคณบดีฝ่ายวิเทศสัมพันธ์และสื่อสารองค์กร

1. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
2. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
3. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
4. รศ.ธนากร วงศ์วัฒนาเสถียร กรรมการผู้ทรงคุณวุฒิ
5. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
4. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม
5. นายภาณุพงศ์ ต.ประเสริฐ ผู้ช่วยเลขานุการ
6. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

* + - 1. ศ.อภิรัฐ ศิริธราธิวัตร คณบดี
      2. อ.จารุพล สุริยวนากุล รองคณบดีฝ่ายพัฒนานักศึกษา
      3. รศ.สมชาย ชวนอุดม หัวหน้าสาขาวิชาวิศวกรรมเกษตร
      4. รศ.วินัย ศรีอำพร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1** รายงานรับเงินบริจาคกองทุนวิทยาเพียรวิจิตรเพื่อสร้างตึก 50 ปี

ผู้อำนวยการกองบริหารงานคณะได้แจ้งที่ประชุมว่า ในเดือนกันยายน 2561 วิศวกรรมศาสตร์ ได้รับเงินบริจาคเข้ากองทุนวิทยาเพียรวิจิตร เพื่อสมทบทุนการก่อสร้างตึก 50 ปี คณะวิศวกรรมศาสตร์ เป็นเงินจำนวน 220,000 บาท (สองแสนสองหมื่นบาทถ้วน) โดยยอดรวมถึง วันที่ 30 กันยายน 2561 กองทุนวิทยาเพียรวิจิตรมีเงินทั้งสิ้นจำนวน 76,422,591.56 บาท (เจ็ดสิบหกล้านสี่แสนสองหมื่นสองพันห้าร้อยเก้าสิบเอ็ดบาทห้าสิบหกสตางค์) จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.2 ขอเชิญร่วมทำบุญในงานกฐินมหาวิทยาลัยขอนแก่น ประจำปี 2561**

ประธานได้แจ้งที่ประชุมว่า ด้วยมหาวิทยาลัยขอนแก่น ได้กำหนดจัดงานกฐินมหาวิทยาลัยขอนแก่น ประจำปี 2561 โดยวัตถุประสงค์เพื่อเป็นการสืบทอดประเพณีอันดีงามของ ชาวพุทธและเพื่อบำรุงพระพุทธศาสนาให้วัฒนาถาวรเป็นประโยชน์ต่อสังคมสืบไป ซึ่งกำหนด ทอดถวาย ณ วัดสว่างสุทธาราม ตำบลศิลา จังหวัดขอนแก่น ในระหว่างวันที่ 26–27 ตุลาคม 2561มหาวิทยาลัยขอนแก่นจึงขอเชิญผู้มีจิตศรัทธาร่วมทำบุญและเข้าร่วมพิธีทอดถวายกฐินในวันเสาร์ที่ 27 ตุลาคม 2561 ณ วัดสว่างสุทธาราม ทั้งนี้ คณะฯได้ร่วมสนับสนุนทำบุญในงานกฐินมหาวิทยาลัยขอนแก่น ประจำปี 2561 เป็นจำนวนเงิน 10,000 บาท จึงแจ้งที่ประชุมเพื่อรับทราบดังรายละเอียดตามเอกสารประกอบวาระการประชุม

**ที่ประชุมรับทราบ**

**1.3 สรุปผลการประเมินการสอนรายบุคคล**

ประธานได้แจ้งที่ประชุมว่า ตามที่ นายเกียรติฟ้า ตั้งใจจิต พนักงานมหาวิทยาลัย ตำแหน่งผู้ช่วยศาสตราจารย์ มีความประสงค์ขอกำหนดตำแหน่งทางวิชาการ เป็นรองศาสตราจารย์ คณะฯจึงได้สรุปผลการประเมินการสอนเพื่อประกอบการขอตำแหน่งทางวิชาการของบุคคลดังกล่าว ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินเป็นไปตามเกณฑ์ที่สถาบันกำหนด จึงแจ้งที่ประชุมเพื่อรับทราบ

**ที่ประชุมรับทราบ**

**1.4 หลักการใช้เงิน 100,000 บาท ของแต่ละสาขาวิชา**

ประธานได้แจ้งที่ประชุมว่า ตามโครงสร้างการบริหารงานภายในคณะฯใหม่ คณะฯได้จัดสรรงบประมาณให้แต่ละสาขาวิชาเพื่อบริหารจัดการภายในสาขาวิชา จำนวน 100,000 บาท โดยใช้สำหรับเบิกจ่ายค่าดำเนินการต่างๆของสาขาวิชา เช่นค่าใช้จ่ายในการจัดการประชุมและค่าโทรศัพท์ เป็นต้น ซึ่งในปีงบประมาณ พ.ศ.2562 คณะฯจะรับผิดชอบการดำเนินการในลักษณะดังกล่าวข้างต้นทั้งหมด แต่ยังคงจัดสรรงบประมาณให้แต่ละสาขาวิชา จำนวน 100,000 บาท ดังเดิม ทั้งนี้เหตุในการเบิกจ่ายงบประมาณให้อยู่ในความพิจารณาของแต่ละสาขาวิชา จึงแจ้งที่ประชุมเพื่อรับทราบ

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมเพิ่มเติมว่าในส่วนของการดำเนินการเกี่ยวกับการพัฒนาคุณภาพหลักสูตร ฝ่ายแผนยุทธศาสตร์และพัฒนาคุณภาพได้ตั้งงบประมาณเอาไว้รองรับเรียบร้อยแล้ว จึงแจ้งที่ประชุมเพื่อรับทราบ

**ที่ประชุมรับทราบ และขอให้ฝ่ายบริหารเป็นผู้ดำเนินการคุมยอดเงินค่าใช้จ่ายเพื่อการดำเนินงานภายในสาขา (งบ 100,000 บาท ของสาขา) และศึกษาหาแนวทางในการดำเนินการเบิกจ่ายต่อไป**

**ระเบียบวาระที่ 2 รับรองรายงานการประชุม ครั้งที่** 77-18**/2561 เมื่อวันพฤหัสบดีที่** 20 กันยายน

**2561** และวาระพิเศษครั้งที่ 1/2561 เมื่อวันพฤหัสบดีที่ 27 กันยายน 2561

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 77-18/2561 โดยมีการแก้ไข ดังนี้

- หน้าที่ 1 บรรทัดที่ 3 จาก “...วันพฤหัสบดีที่ 23 กันยายน 2561...” แก้ไขเป็น “...วัน พฤหัสบดีที่ 20 กันยายน 2561...”

- หน้าที่ 1 บรรทัดที่ 11 ให้ตัดเลขลำดับออกและแก้ไขส่วนสืบเนื่องให้ถูกต้อง

- หน้าที่ 2 บรรทัดที่ 19 จาก “...รองศาสตราจารย์พนกฤษณ์...” แก้ไขเป็น “...รอง ศาสตราจารย์พนกฤษณ...”

- หน้าที่ 2 บรรทัดที่ 24 จาก “...การตีพิมพ์เผแพร่...” แก้ไขเป็น “...การตีพิมพ์เผยแพร่...”

- หน้าที่ 3 บรรทัดที่ 7 จาก “...Instragram...” แก้ไขเป็น “...Instagram...”

- หน้าที่ 7 บรรทัดที่ 21 จาก “...อาจารย์ประจำรายวิชา...” แก้ไขเป็น “...อาจารย์ผู้สอน...”

- หน้าที่ 8 บรรทัดที่ 12 จาก “...EN13105...” แก้ไขเป็น “...EN213105...”

- หน้าที่ 9 บรรทัดที่ 13 จาก “...ชาญวสุนันนท์...” แก้ไขเป็น “...ชาญวสุนันท์...”

และที่ประชุมมีมติรับรองรายงานการประชุมคณะกรรมการประจำคณะฯ วาระพิเศษครั้งที่ 1/2561 โดยมีการแก้ไข ดังนี้

- หน้าที่ 1 บรรทัดที่ 13 จาก “...รศ.ลัดดา ตันวาณิชกุล รองคณบดีฝ่ายวิเทศสัมพันธ์ และสื่อสารองค์กร...” แก้ไขเป็น “...ผศ.ยุวรัตน์ เงินเย็น ผู้ช่วยคณบดีฝ่ายวิเทศสัมพันธ์ และสื่อสารองค์กร แทนรองคณบดีฝ่ายวิเทศสัมพันธ์และสื่อสารองค์กร...” และเพิ่มรายชื่อ กรรมการผู้ทรงคุณวุฒิ ทั้งสองท่านด้วย

- หน้าที่ 5 วาระที่ 7.1 จาก “...สาขาวิชา...” แก้ไขเป็น “...สาขา...” และให้ตัดคำว่า “อำนาจ” ออกทั้งหมด

- หน้าที่ 5 บรรทัดที่ 20 จาก “...ระบบเครือข่ายหน่วยบัณฑิตศึกษา คณะวิศวกรรมศาสตร์ ...” แก้ไขเป็น “...เครือข่ายอุดมศึกษาภาคตะวันออกเฉียงเหนือตอนบน...”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 พนักงานมหาวิทยาลัยขอกำหนดตำแหน่งทางวิชาการ**

ประธานได้เสนอต่อที่ประชุมว่า ด้วยมีพนักงานมหาวิทยาลัย ประเภทวิชาการได้แจ้งความประสงค์ขอกำหนดตำแหน่งทางวิชาการ จำนวน 8 ราย ดังนี้

1. ผู้ช่วยศาสตราจารย์อนันต์ เครือทรัพย์ถาวร ขอกำหนดตำแหน่งทางวิชาการเป็น รองศาสตราจารย์ ในสาขาวิชาวิศวกรรมไฟฟ้า
2. อาจารย์ฐนวรรธน์ นิยะโมสถ ขอกำหนดตำแหน่งทางวิชาการเป็นผู้ช่วยศาสตราจารย์ ในสาขาวิชาวิศวกรรมอุตสาหการ
3. อาจารย์อภิชาติ บุญมา ขอกำหนดตำแหน่งทางวิชาการเป็นผู้ช่วยศาสตราจารย์ ในสาขาวิชาวิศวกรรมอุตสาหการ
4. รองศาสตราจารย์พนกฤษณ คลังบุญครอง ขอกำหนดตำแหน่งทางวิชาการเป็น ศาสตราจารย์ ในสาขาวิชาวิศวกรรมสำรวจและขนส่ง
5. ผู้ช่วยศาสตราจารย์เกียรติฟ้า ตั้งใจจิต ขอกำหนดตำแหน่งทางวิชาการเป็น รองศาสตราจารย์ ในสาขาวิชาวิศวกรรมเครื่องกล
6. ผู้ช่วยศาสตราจารย์คมกฤช ปิติฤกษ์ ขอกำหนดตำแหน่งทางวิชาการเป็นรองศาสตราจารย์ ในสาขาวิชาวิศวกรรมอุตสาหการ
7. ผู้ช่วยศาสตราจารย์กัลยกร ขวัญมา ขอกำหนดตำแหน่งทางวิชาการเป็นรองศาสตราจารย์ ในสาขาวิชาวิศวกรรมสิ่งแวดล้อม
8. ผู้ช่วยศาสตราจารย์ธนา ราษฎร์ภักดี ขอกำหนดตำแหน่งทางวิชาการเป็นรองศาสตราจารย์ ในสาขาวิชาวิศวกรรมเครื่องกล

ทั้งนี้ ได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการคณะวิศวกรรมศาสตร์ ในคราวประชุมครั้งที่ 16/2561 เมื่อวันที่ 4 ตุลาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

* **ให้ตรวจสอบความถูกต้องในส่วนของวิธีการเผยแพร่ผลงานทางวิชาการ และก.พ.อ. 03 ทั้งหมดอีกครั้ง**
* **แก้ไขวิธีการเผยแพร่ผลงานทางวิชาการ ราย ผู้ช่วยศาสตราจารย์อนันต์ เครือทรัพย์ถาวร รายการที่ 4.2.1.3 จาก วารสาร เป็น ประชุมวิชาการ**
* **แก้ไขวิธีการเผยแพร่ผลงานทางวิชาการ ราย อาจารย์อภิชาติ บุญมา รายการที่ 4.1.1.1 และรายการที่ 4.1.1.2 จาก วารสาร เป็น ประชุมวิชาการ**
* **แก้ไขสัดส่วนการมีส่วนร่วมผลงานทางวิชาการ ราย ผู้ช่วยศาสตราจารย์กัลยกร ขวัญมา รายการที่ 4.2.1.4 จาก 10% เป็น 50%**

**ทั้งนี้ ให้ฝ่ายบริหารดำเนินต่อไป**

**5.2** รายชื่อผู้ทรงคุณวุฒิพิจารณาผลงานทางวิชาการ

**วาระลับ**

**5.3 การประเมินค่างานของพนักงานมหาวิทยาลัยและข้าราชการพลเรือนในสถาบันอุดมศึกษา**

ประธานได้เสนอต่อที่ประชุมว่า ตามที่ หน่วยการเจ้าหน้าที่ ได้จัดโครงการอบรม“การเตรียมความพร้อมในการขอกำหนดตำแหน่งสูงขึ้นของบุคลากร สายสนับสนุน” ตั้งแต่วันที่ 1 มีนาคม 2561 ถึงวันที่ 20 พฤษภาคม 2561 แล้วนั้น ในการนี้มีผู้ประสงค์จะขอกำหนดตำแหน่งสูงขึ้น จากระดับปฏิบัติงานเป็นระดับชำนาญงาน และจากระดับปฏิบัติการเป็นระดับชำนาญการ รวมจำนวน 31 ราย ทั้งนี้คณะกรรมการกลั่นกรองการขอกำหนดตำแหน่งสูงขึ้นได้ตรวจสอบและกลั่นกรองเอกสารประเมิน ค่างานของผู้ขอกำหนดตำแหน่งสูงขึ้น ในคราวประชุมครั้งที่ 1/2561 เมื่อวันศุกร์ที่ 5 ตุลาคม 2561 เรียบร้อยแล้ว และเพื่อให้การประเมินค่างานให้ดำรงตำแหน่งสูงขึ้นของพนักงานมหาวิทยาลัย และข้าราชการพลเรือนในสถาบันอุดมศึกษาดำเนินไปด้วยความเรียบร้อย จึงขอความอนุเคราะห์ที่ประชุมพิจารณารายชื่อคณะกรรมการประจำคณะวิศวกรรมศาสตร์จำนวน 3 คน ที่ไม่ดำรงตำแหน่งบริหารคณะวิศวกรรมศาสตร์ เพื่อแต่งตั้งเป็นคณะกรรมการประเมินค่างาน ตามข้อ 5.2 แห่งประกาศคณะวิศวกรรมศาสตร์มหาวิทยาลัยขอนแก่น (ฉบับที่ 57/2561) เรื่องหลักเกณฑ์และวิธีการดำเนินการขอกำหนดตำแหน่งสูงขึ้น ของข้าราชการพลเรือนในสถาบันอุดมศึกษาและพนักงานมหาวิทยาลัยสายสนับสนุน คณะวิศวกรรมศาสตร์ มหาวิทยาลัยขอนแก่น ลงวันที่ 23 พฤษภาคม 2561 ซึ่งมีหน้าที่ ตรวจสอบและกลั่นกรอง เพื่อเสนอตำแหน่ง ลักษณะงาน หน้าที่และความรับผิดชอบของตำแหน่ง คุณภาพ และความซับซ้อนของงานในตำแหน่งที่จะกำหนดตำแหน่งเป็นระดับสูงขึ้นต่อมหาวิทยาลัย ตามแบบประเมินค่างานที่มหาวิทยาลัยกำหนด จึงเสนอที่ประชุมเพื่อพิจารณาดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ แต่งตั้งผู้ที่ดำรงตำแหน่งและรายนามดังต่อไปนี้ เป็นคณะกรรมการประเมินค่างาน ประกอบด้วย**

**1. รองคณบดีฝ่ายบริหาร เป็นประธาน**

**2. รองศาสตราจารย์วินัย ศรีอำพร เป็นกรรมการ**

**3. หัวหน้าสาขาวิชาวิศวกรรมอุตสาหการ เป็นกรรมการ**

**4. หัวหน้าสาขาวิชาวิศวกรรมเกษตร เป็นกรรมการ**

**5. ผู้อำนวยการกองบริหารงานคณะวิศวกรรมศาสตร์ เป็นกรรมการและเลขานุการ**

**6. หัวหน้าหน่วยการเจ้าหน้าที่ เป็นผู้ช่วยเลขานุการ**

**ทั้งนี้ ให้ฝ่ายบริหารดำเนินการต่อไป**

**5.4** การจัดสถานที่สูบบุหรี่ให้บุคลากร

ประธานได้เสนอต่อที่ประชุมว่า ด้วยมีนักศึกษาได้โทรศัพท์แจ้งกรมควบคุมโรค กระทรวงสาธารณสุข ถึงการสูบบุหรี่บริเวณหน้าห้องน้ำ สาขาวิชาวิศวกรรมโยธา คณะฯได้รับแจ้งจากกรมควบคุมโรค จึงสอบถามมหาวิทยาลัยถึงการดำเนินการเพื่อแก้ไขปัญหาดังกล่าว โดยมหาวิทยาลัยได้แจ้งว่าให้คณะฯ จัดสถานที่สูบบุหรี่ให้เป็นสัดส่วน จึงขอสอบถามที่ประชุมเพื่อเสนอสถานที่สูบบุหรี่ของแต่ละสาขาวิชา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วเสนอสถานที่สูบบุหรี่ โดยมีรายละเอียด ดังนี้**

**• สาขาวิชาวิศวกรรมโยธา – บริเวณด้านหน้าห้องน้ำ ใกล้คาเฟ่วิศวะฯ**

**• สาขาวิชาวิศวกรรมอุตสาหการ – บริเวณพื้นที่โล่งหน้าสาขา**

**• สาขาวิชาวิศวกรรมสิ่งแวดล้อม – บริเวณลานโพธิ์หลังสาขา**

**• สาขาวิชาวิศวกรรมคอมพิวเตอร์ – บริเวณโรงจอดรถสาขา**

**• สาขาวิชาวิศวกรรมไฟฟ้า – บริเวณโรงจอดรถด้านหลังสาขา**

**• สาขาอื่น ให้ใช้สถานที่สูบบุหรี่ร่วมกับสาขาใกล้เคียงข้างต้น**

**ทั้งนี้ ให้ฝ่ายบริหารดำเนินการจัดหาสถานที่สูบบุหรี่ที่เหมาะสมต่อไป**

**5.5** **นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษา ได้เรียนครบหลักสูตรประจำภาคการศึกษาต้น ปีการศึกษา 2561 จำนวน 9 คน ซึ่งได้ผ่านการตรวจสอบความถูกต้องจากสาขาวิชาที่สังกัด และหน่วยบัณฑิตศึกษาได้นำเสนอคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 22/2561 เมื่อวันที่ 1 ตุลาคม 2561 และวิธีเวียนครั้งที่ 23/2561 เมื่อวันที่ 8 ตุลาคม 2561 เรียบร้อยแล้ว ดังนี้

**หลักสูตรปรัชญาดุษฎีบัณฑิต (ปร.ด.**)

- สาขาวิชาวิศวกรรมอุตสาหการ แบบ 1.1 จำนวน 2 คน

**หลักสูตรวิศวกรรมศาสตรมหาบัณฑิต (วศ.ม.)**

- สาขาวิชาวิศวกรรมโยธา แผน ก แบบ ก 2 จำนวน 3 คน

- สาขาวิชาวิศวกรรมสิ่งแวดล้อม แผน ก แบบ ก 2 จำนวน 1 คน

- สาขาวิชาวิศวกรรมเคมี แผน ก แบบ ก 2 จำนวน 2 คน

- สาขาวิชาวิศวกรรมไฟฟ้า แผน ก แบบ ก 1 จำนวน 1 คน

รวมทั้งสิ้นจำนวน 9 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.6** นักศึกษาสำเร็จการศึกษา

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2560 จำนวน 1 คน และประจำภาคการศึกษาต้น ปีการศึกษา 2561 จำนวน 2 คน ซึ่งได้ผ่านการตรวจสอบความถูกต้องจากสาขาวิชาที่สังกัดและความเห็นชอบจากคณะกรรมการวิชาการ คณะวิศวกรรมศาสตร์ โดยวิธีเวียนครั้งที่ 5/2561 เมื่อวันที่ 4 ตุลาคม 2561 เรียบร้อยแล้ว ดังนี้

**หลักสูตรภาคปกติ**

- สาขาวิชาวิศวกรรมไฟฟ้า จำนวน 1 คน

- สาขาวิชาวิศวกรรมเกษตร จำนวน 1 คน

**หลักสูตรโครงการพิเศษ**

- สาขาวิชาวิศวกรรมโยธา จำนวน 1 คน

รวมทั้งสิ้นจำนวน 3 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.7** รับรองผลการศึกษา **ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาต้น ปีการศึกษา 2561 จำนวน 2 รายวิชา ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 14/2561 เมื่อวันที่ 24 กันยายน 2561 เรียบร้อยแล้วดังนี้

**รายวิชาวิทยานิพนธ์**

- สาขาวิชาวิศวกรรมโยธา จำนวน 1 รายวิชา

- สาขาวิชาวิศวกรรมเครื่องกล จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**  - ไม่มี -

**เลิกประชุมเวลา** 15.30 **น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุมฯ**